Fermandarê Pêroyî yê Hêzanê Sûrîyeya Demokratîke (QSD) kombîyayîşê Koalîsyonê Mîyanneteweyî ê vera DAÎŞî rê mesajê xo erşawit ke kombîyayîş paytextê Îtalya Roma de yeno kerdene.
Ebdîyî mesajê xo de pare kerd ke kombîyayîş de wa vîrî ra nêşoro ke hema kampanê Rojawanî de bi des hezaran cinî, doman û cergê DAÎŞî estê. Ebdîyî vat:
''Ma venga koalîsyonî danê ke wan kesan bierşawo welatanê ci û paştdayîşê bernameyê dewatî û têkoşînê vera nê hêzanê xurt bikerê. Ganî koalîsyon paştî bido ke herême de ekonomî û îstîkara bêrê geşkerdene,  meseleyê esasî bêrê çareserkerdene.''
